ཆུ་ཚོད་༡༡།༥༠ཙམ་ལ་རྡོ་རྗེ་གཅོད་པའི་བཤད་ལུང་ཡོངས་སུ་གྲུབ་སྟེ་དབྱངས་ཅན་མ་དཀར་མོའི་རྗེས་གནང་དབུ་འཛུགས་ཀྱིས་བཀའ་སློབ་སྩལ་དོན།མཇུག་ཏུ་དགེ་བ་ལྷ་མོ་དབྱངས་ཅན་མའི་རྗེས་གནང་ཡིན།ལྷ་མོ་དབྱངས་ཅན་མར་སྐུ་ཡི་རྣམ་འགྱུར་མི་འདྲ་བ་མང་པོ་ཡོང་གི་འདུགརིགས་འབྱུང་བརྒྱ་རྩའི་ནང་དུ་ཡོད་པ་དེ་ངོས་ལ་ཐོབ་ཡོད་པ་རེད།རིགས་འབྱུང་བརྒྱ་རྩའི་ནང་དུ་དབྱངས་ཅན་མ་དམར་མོ་དང་དབྱངས་ཅན་མ་དཀར་མོ་འདུགའདིར་དབྱངས་ཅན་མ་དཀར་མོའི་རྗེས་གནང་བྱེད་རྒྱུ་ཡིན།ཅེས་བཀའ་སློབ་རྗེས་མགོན་པོ་གང་ཉིད་མཆོག་གིས་རིགས་འབྱུང་བརྒྱ་རྩ་ལས་བྱུང་བའི་དབྱངས་ཅན་མ་དཀར་མོའི་རྗེས་གནང་འདི་བཞིན་སྟག་བྲག་རིན་པོ་ཆེའི་མདུན་ནས་ཞུས་པ་སོགས་བཀའ་སློབ་དང་རྗེས་གནང་སྩལ་གྲུབ་མཚམས།ཤེས་རབ་ཀྱི་ལྷ་ཡབ་རྗེ་བཙུན་འཇམ་པའི་དབྱངས།ཡུམ་དབྱངས་ཅན་མ་གཉིས་པོ་སྒྲུབ་པ་ཡིན་ན་ཤེས་རབ་གོང་ནས་གོང་དུ་འཕེལ་བར་ཁྱད་པར་ཆེན་པོ་ཡོད་པ་རེད།རྒྱ་ནག་རྗེ་བཙུན་འཇམ་པའི་དབྱངས་ལ་དམིགས་བསལ་གྱིས་འབྲེལ་བ་ཡོད་པ་ཆགས་ཡོད་པ་རེད།རི་བོ་རྩེ་ལྔའི་གནས་ནི་ཡོངས་གྲགས་ཀྱིས་རྗེ་བཙུན་འཇམ་དབྱངས་ཀྱི་གནས་རྩ་ཆེན་པོར་བརྩི་བཞིན་ཡོད་པ་རེད།ཁྱོད་རང་ཚོས་རྗེ་བཙུན་འཇམ་པའི་དབྱངས་སྒྲུབ་པ་ཡིན་ན་ཏན་ཏན་བྱིན་རླབས་ལ་ཁྱད་པར་ཞིག་ཡོད་པ་རེད།